टाइम8, मार्च 24: बिधानसभा बिसायख’थिनि थाखाय मोनफ्रोमबो राजखान्थिआरी दोलोनि फोसावदिंनाया गोख्रोंनिफ्राय गोख्रोंसिन जानो हमदों। बिपिएफ दोलोआबो एखेरोखोमैनो राजखान्थिआरी फोसावदिंनायाव मुखुम जानायखौ नुनो मोननाय जादों। दिनै 62 नं बरमा बिधानसभा बियाबनि सिङाव थानाय बागानपारायाव बिपिएफनि बिजाथि प्रबिन बर’आ मोनसे बिसायख’थि मावख’ बेखेवदों। बे मावख’ बेखेवनाय हाबाफारिआव बाहागो लानानै प्रबिन बर’आ बिजेपि, इउपिपिएल आरो उदां बिजाथि नब’ कुमार सर’नियाखौ गोख्रों रावजों सोंखारियो।